ആശങ്കയൊഴിയുന്നില്ല : കുട്ടനാട്ടില് ജലനിരപ്പ് അപകടനിലയ്ക്കും മുകളില് കനത്തമഴയെത്തുടര്ന്നു കുട്ടനാട്ടില് ജലനിരപ്പു വീണ്ടുമുയര്ന്നുതുടങ്ങി. ഇറിഗേഷന്വകുപ്പുനിശ്ചയിച്ച അപകടനിലയ്ക്കും മുകളിലേക്കു ജലനിരപ്പുയര്ന്നിട്ടുണ്ട്. എന്നാല്, വെള്ളിയാഴ്ച ഉച്ചയ്ക്കുശേഷം ചിലയിടങ്ങളില് ജലനിരപ്പില് നേരിയ കുറവുണ്ടെങ്കിലും ആശങ്കയകലുന്നില്ല. മഴ ശക്തിപ്രാപിച്ചതോടെ കുട്ടനാട്ടിലെ താഴ്ന്നപ്രദേശങ്ങള് വെള്ളത്തിലാണ്. നദിയുടെയും തോടിന്റെയും തീരപ്രദേശങ്ങളില് വെള്ളം കയറിത്തുടങ്ങി. കിഴക്കന്വെള്ളത്തിന്റെ വരവും കൂടിയിട്ടുണ്ട്. പമ്ബ, മണിമല ആറുകളില് ജലനിരപ്പുയര്ന്നിട്ടുണ്ട്. നിരണം, തലവടി, എടത്വാ, വീയപുരം പഞ്ചായത്തിലെ താഴ്ന്നപ്രദേശങ്ങളില് വെള്ളം കയറിയിട്ടുണ്ട്. കനകാശ്ശേരിയില് താത്കാലികമായി മടകുത്തിയ പ്രദേശത്ത് എത്തി സ്ഥിതി വിലയിരുത്തി. ഇവിടെ ക്യാമ്ബിലേക്കുമാറാന് നാട്ടുകാര് വിസമ്മതിച്ചു. കൂടുതല് പമ്ബുസെറ്റുകള് എത്തിച്ച് ജലനിരപ്പ് ക്രമീകരിക്കാനാണ് നീക്കം.The post ആശങ്കയൊഴിയുന്നില്ല : കുട്ടനാട്ടില് ജലനിരപ്പ് അപകടനിലയ്ക്കും മുകളില് first appeared on MalayalamExpressOnline.